আলেহান্দ্রো সাবেয়া
আলেহান্দ্রো সাবেয়া (স্পেনীয়: Alejandro Sabella, স্পেনীয় উচ্চারণ: [aleˈxandɾo saˈβela]; ৫ নভেম্বর ১৯৫৪ – ৮ ডিসেম্বর ২০২০) একজন আর্জেন্টিনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় রিভার প্লেত, লা প্লাতা এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেছিলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেলেছিলেন। ১৯৭৪–৭৫ মৌসুমে, আর্জেন্টিনীয় ফুটবল ক্লাব রিভার প্লেতের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন। রিভার প্লেতের হয়ে ৪ মৌসুম খেলার পর, তিনি ইংরেজ ক্লাব শেফিল্ড ইউনাইটেডে যোগদান করেছিলেন, যেখানে তিনি ২ মৌসুমে ৭৬ ম্যাচে ৮টি গোল করেছিলেন। অতঃপর তিনি প্রায় ২ মিলিয়ন ইউরোর বিনিময়ে লিডস ইউনাইটেডে যোগদান করেছিলেন। পরবর্তীতে, তিনি লা প্লাতা, গ্রেমিও এবং ফেরো সারিল ওয়েস্তের হয়ে খেলেছিলেন। সর্বশেষ ১৯৮৮–৮৯ মৌসুমে, তিনি ইরাপুয়াতোয় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন। ১৯৮৩ সালে, সাবেয়া আর্জেন্টিনার হয়ে আন্তর্জাতিক পর্যায়ে অভিষেক করেছিলেন, যেখানে তিনি ৮ ম্যাচে অংশগ্রহণ করেছিলেন। তিনি আর্জেন্টিনার হয়ে ১৯৮৩ কোপা আমেরিকায় অংশগ্রহণ করেছিলেন। খেলোয়াড়ি জীবনের ইতি টানার পর ২০০৯ সালে, সাবেয়া লা প্লাতার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছিলেন। লা প্লাতায় ২ মৌসুমের জন্য ম্যানেজারের দায়িত্ব পালন করার পর তিনি আর্জেন্টিনায় ম্যানেজার হিসেবে পুনরায় ফিরে এসেছিলেন; আর্জেন্টিনার হয়ে ম্যানেজার হিসেবে ২০১৪ ফিফা বিশ্বকাপের রানার-আপ হয়েছিলেন। দলগতভাবে, খেলোয়াড় হিসেবে সাবেয়া সর্বমোট ৫টি শিরোপা জয়লাভ করেছিলেন, যার মধ্যে ৩টি রিভার প্লেতের হয়ে এবং ২টি লা প্লাতার হয়ে জয়লাভ করেছিলেন। অন্যদিকে, ম্যানেজার হিসেবে, তিনি ২টি শিরোপা জয়লাভ করেছেন; যার সবগুলো লা প্লাতার হয়ে জয়লাভ করেছিলেন।